《高阳台 中泠纪游图》
清代·姚燮

楼阁鸳鸯，林峦翡翠，仙梯蹑上芙蓉。莽荡江天，此身渺渺何从。

青山送得行帆去，又迎来、海上孤鸿。指鸿边，楚尾吴头，一碧冥濛。

苍凉不尽兴亡感，甚南朝梦短，北固城雄。渔笛歌残，又闻隔水疏钟。

斜阳落叶纷如扫，是东风、还是西风。且烹泉，枕石高眠，鹤背看峰。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。